मुंबई। शाहरुख खान और अनुष्का शर्मा की एक बार फिर रब ने बना दी जोड़ी। अनुष्का शर्मा बहुत जल्द शाहरुख खान के साथ सिल्वर स्क्रिन पर रोमांस करती दिखेंगी। अनुष्का उन लकी हिरोइन्स में से एक हैं जिनको अपनी पहली फिल्म में ही शाहरुख खान के साथ काम करने का मौका मिला था। शाहरुख के साथ अपने करियर की शुरुआत करने वाली अनुष्का शर्मा तीसरी बार उनकी हीरोइन बनने जा रही हैं। खबरों की माने तो इम्तियाज अली की अगली फिल्म में दोनों साथ काम कर सकते हैं। ‘रब ने बना दी जोड़ी’ के अलावा शाहरुख-अनुष्का ने फिल्म ‘जब तक है जान’ में साथ काम किया था। दोनों की जोड़ी को बेहद पसंद किया गया था।